CELEX: 32021D1886
Language: sl
Date: 2021-10-27 00:00:00
Title: Izvedbeni sklep Komisije (EU) 2021/1886 z dne 27. oktobra 2021 o spremembi Izvedbenega sklepa (EU) 2019/570 glede zmogljivosti rescEU za ustvarjanje zalog na področju kemičnih, bioloških, radioloških in jedrskih nesreč (notificirano pod dokumentarno številko C(2021) 7570) (Besedilo velja za EGP)

29.10.2021   
               
               
                  SL
               
               
                  Uradni list Evropske unije
               
               
                  L 386/35
               
            
         IZVEDBENI SKLEP KOMISIJE (EU) 2021/1886
         z dne 27. oktobra 2021
         o spremembi Izvedbenega sklepa (EU) 2019/570 glede zmogljivosti rescEU za ustvarjanje zalog na področju kemičnih, bioloških, radioloških in jedrskih nesreč
         
            
               (notificirano pod dokumentarno številko C(2021) 7570)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa št. 1313/2013/EU Evropskega parlamenta in Sveta z dne 17. decembra 2013 o mehanizmu Unije na področju civilne zaščite (1) in zlasti člena 32(1)(g) Sklepa,
         ob upoštevanju naslednjega:
         
                     (1)
                  
                  
                     Sklep št. 1313/2013/EU določa pravni okvir rescEU. rescEU je rezerva zmogljivosti na ravni Unije, ki je namenjena zagotavljanju pomoči v izrednih razmerah, v katerih celotne obstoječe zmogljivosti na nacionalni ravni in tiste, ki so jih države članice namenile evropskemu naboru civilne zaščite, ne morejo zagotoviti učinkovitega odziva na naravne nesreče in nesreče, ki jih povzroči človek.
                  
               
                     (2)
                  
                  
                     V skladu s členom 12(2) Sklepa št. 1313/2013/EU se zmogljivosti rescEU opredelijo tako, da se upoštevajo ugotovljena in nastajajoča tveganja, celotne zmogljivosti in vrzeli na ravni Unije. V navedenem členu so določena tudi štiri področja, na katera bi se moral rescEU posebej osredotočati, in sicer gašenje gozdnih požarov iz zraka, nujna medicinska pomoč, kemične, biološke, radiološke in jedrske (v nadaljnjem besedilu: KBRJ) nesreče ter prevoz in logistika.
                  
               
                     (3)
                  
                  
                     Izvedbeni sklep Komisije (EU) 2019/570 (2) določa začetno sestavo rescEU v smislu zmogljivosti in zahtev glede kakovosti. Trenutno rezerva rescEU obsega zmogljivosti za gašenje gozdnih požarov iz zraka, medicinsko evakuacijo po zraku, ekipe za nujno medicinsko pomoč ter ustvarjanje zalog medicinske opreme in/ali osebne zaščitne opreme (zmogljivosti ustvarjanja zalog medicinske opreme) ter zmogljivosti za kemično, biološko, radiološko in jedrsko dekontaminacijo.
                  
               
                     (4)
                  
                  
                     Analiza ugotovljenih in nastajajočih tveganj ter zmogljivosti in vrzeli na ravni Unije kaže na potrebo po zmogljivostih rescEU za ustvarjanje zalog na področju kemičnih, bioloških, radioloških in jedrskih nesreč (v nadaljnjem besedilu: zmogljivosti ustvarjanja zalog KBRJ).
                  
               
                     (5)
                  
                  
                     Zmogljivosti ustvarjanja zalog KBRJ, razvite v okviru rescEU, bi morale biti sposobne odziva na kemične, biološke, radiološke in jedrske nesreče. Prednost celovitih zmogljivosti ustvarjanja zalog KBRJ bi bila, da bi omogočale odzivanje v razmerah, ki vključujejo mešanico agensov, in tako zagotovile učinkovito večplastno uporabo.
                  
               
                     (6)
                  
                  
                     Glavna naloga zmogljivosti rescEU za ustvarjanje zalog KBRJ je zagotavljanje protiukrepov KBRJ, kot so osebna zaščitna oprema, naprave, laboratorijske zaloge in logistični elementi, ki se lahko uporabijo za odzivanje na kemične, biološke, radiološke in jedrske nesreče. Ti protiukrepi KBRJ bi se lahko uporabljali tudi v podporo drugim zmogljivostim rescEU, ki se uporabljajo v primeru izoliranih ali kombiniranih kemičnih, bioloških, radioloških in jedrskih agensov v zvezi z infrastrukturo, stavbami, vozili, opremo in kritičnimi dokazi, ter bi lahko zajemali zdravljenja in druge ustrezne elemente, ki jih potrebujejo osebe, ki prve nudijo pomoč, in prebivalstvo. Zmogljivosti ustvarjanja zalog KBRJ bi bilo treba dopolnjevati z zmogljivostmi ustvarjanja zalog medicinske opreme.
                  
               
                     (7)
                  
                  
                     Na podlagi člena 12(4) Sklepa št. 1313/2013/EU se zahteve glede kakovosti za odzivne zmogljivosti, ki so del rescEU, določijo v posvetovanju z državami članicami.
                  
               
                     (8)
                  
                  
                     Zmogljivosti ustvarjanja zalog KBRJ bi bilo treba vzpostaviti za odzivanje na tveganja z majhno verjetnostjo, vendar hudimi posledicami, v skladu s kategorijami upravičenih stroškov iz člena 3e Izvedbenega sklepa (EU) 2019/570 in po posvetovanju z državami članicami.
                  
               
                     (9)
                  
                  
                     Da bi se zagotovila finančna pomoč Unije za razvoj takih zmogljivosti ustvarjanja zalog KBRJ v skladu s členom 21(3) Sklepa št. 1313/2013/EU, bi bilo treba opredeliti njihove upravičene stroške ob upoštevanju kategorij iz Priloge Ia k navedenemu sklepu.
                  
               
                     (10)
                  
                  
                     Izvedbeni sklep (EU) 2019/570 bi bilo zato treba ustrezno spremeniti.
                  
               
                     (11)
                  
                  
                     Ukrepi, določeni v tem sklepu, so v skladu z mnenjem odbora iz člena 33(1) Sklepa št. 1313/2013/EU –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/570 se spremeni:
            
                        (1)
                     
                     
                        v členu 2 se odstavek 2 spremeni:
                        
                                    (a)
                                 
                                 
                                    točka (g) se nadomesti z naslednjim:
                                    
                                                „(g)
                                             
                                             
                                                zmogljivosti za kemično, biološko, radiološko in jedrsko (KBRJ) dekontaminacijo;“;
                                             
                                          
                              
                                    (b)
                                 
                                 
                                    doda se naslednja točka (h):
                                    
                                                „(h)
                                             
                                             
                                                zmogljivosti za ustvarjanje zalog na področju kemične, biološke, radiološke in jedrske (KBRJ) varnosti.“;
                                             
                                          
                              
                  
                        (2)
                     
                     
                        člen 3a se nadomesti z naslednjim:
                        
                           „Člen 3a
                           Upravičeni stroški zmogljivosti rescEU za medicinsko evakuacijo po zraku, zmogljivosti ekipe za nujno medicinsko pomoč tipa 3, zmogljivosti ustvarjanja zalog medicinske opreme, zmogljivosti za dekontaminacijo KBRJ in zmogljivosti ustvarjanja zalog KBRJ
                           Pri izračunu skupnih upravičenih stroškov zmogljivosti rescEU se upoštevajo vse kategorije stroškov iz Priloge Ia k Sklepu št. 1313/2013/EU.“;
                        
                     
                  
                        (3)
                     
                     
                        členi 3b, 3c in 3f se črtajo;
                     
                  
                        (4)
                     
                     
                        v členu 3e se odstavka 3 in 4 nadomestita z naslednjim:
                        
                           „3.   Zmogljivosti rescEU iz točk (c) do (h) člena 2(2) se vzpostavijo z namenom obvladovanja tveganj z majhno verjetnostjo, vendar hudimi posledicami.
                        
                        
                           4.   Kadar se zmogljivosti rescEU iz točk (c) do (h) člena 2(2) uporabijo v okviru mehanizma Unije, finančna pomoč Unije na podlagi člena 23(4b) Sklepa št. 1313/2013/EU krije 100 % operativnih stroškov.“;
                        
                     
                  
                        (5)
                     
                     
                        Priloga se spremeni v skladu s Prilogo k temu sklepu.
                     
                  
         
            Člen 2
            Ta sklep je naslovljen na države članice.
         
         
            V Bruslju, 27. oktobra 2021
            
               
                  Za Komisijo
               
               Janez LENARČIČ
               
                  član Komisije
               
            
         
         
            (1)  UL L 347, 20.12.2013, str. 924.
         
            (2)  Izvedbeni sklep Komisije (EU) 2019/570 z dne 8. aprila 2019 o določitvi pravil za izvajanje Sklepa št. 1313/2013/EU Evropskega parlamenta in Sveta v zvezi z zmogljivostmi rescEU in o spremembi Izvedbenega sklepa Komisije 2014/762/EU (UL L 99, 10.4.2019, str. 41).
      
      
         
            PRILOGA
            V Prilogi k Izvedbenemu sklepu (EU) 2019/570 se doda naslednji oddelek 8:
            „8.   Ustvarjanje zalog kemičnih, bioloških, radioloških in jedrskih protiukrepov in/ali osebne zaščitne opreme, namenjene pomoči na področju KBRJ
            
            
                        Naloge
                     
                     
                        
                                    —
                                 
                                 
                                    Ustvarjanje zalog protiukrepov KBRJ, ki med drugim vključujejo osebno zaščitno opremo, naprave, laboratorijske zaloge in logistične elemente ter dopolnjujejo in podpirajo druge zmogljivosti rescEU, kot so zmogljivosti za dekontaminacijo in odkrivanje, nadzor in spremljanje na področju KBRJ za namene pripravljenosti in odzivanja na nesreče KBRJ, vključno z odzivanjem na čezmejne nevarnosti za zdravje (1).
                                 
                              
                  
                        Zmogljivosti
                     
                     
                        
                                    —
                                 
                                 
                                    Materiali in sistemi (2) za dekontaminacijo oseb, infrastrukture, zgradb, vozil, občutljive opreme in/ali kritičnih dokazov, vključno s potencialno kontaminacijo s strupenimi industrijskimi kemikalijami, znanimi bojnimi strupi, biološkimi povzročiteljev okužb (patogeni), biotoksini in radionuklidi;
                                 
                              
                                    —
                                 
                                 
                                    materiali in naprave, potrebni za odkrivanje, vzorčenje, identifikacijo, nadzor in spremljanje, da se zavaruje okolje, ki bi bilo lahko izpostavljeno agensom KBRJ;
                                 
                              
                                    —
                                 
                                 
                                    materiali in sistemi, potrebni za zadrževanje kontaminacije ter ravnanje z odpadki in škodljivimi stranskimi proizvodi, vključno z onesnaženo vodo in oblačili;
                                 
                              
                                    —
                                 
                                 
                                    materiali in sistemi, potrebni za omejevanje in gašenje požara v primeru nesreče KBRJ;
                                 
                              
                                    —
                                 
                                 
                                    zdravljenja prve izbire, cepiva (3), ustrezni generični hitri diagnostični testi in antidoti proti agensom KBRJ (npr. tablete z atropinom in jodom);
                                 
                              
                                    —
                                 
                                 
                                    pomožni material in material za enkratno uporabo, na primer potrošni material, ki dopolnjuje odziv KBRJ, orodja, potrebna za vzdrževanje in pripravljenost (npr. polnilo za tlačne steklenice), posode za onesnažen ali kontaminiran material različnih agensov;
                                 
                              
                                    —
                                 
                                 
                                    logistični pomožni elementi, povezani s KBRJ, na primer šotori, logistični zabojniki, oprema za prevoz žrtev in dekontaminacijski šotori v bolnišnicah;
                                 
                              
                                    —
                                 
                                 
                                    osebna zaščitna oprema (4) in sistemi za njeno obnovo ali ponovno polnjenje, če je ustrezno, za posameznike, za katere se šteje, da so ogroženi (5), in sicer najbolj izpostavljene delavce in prebivalstvo;
                                 
                              
                                    —
                                 
                                 
                                    laboratorijske zaloge, vključno z materialom za vzorčenje, laboratorijskimi reagenti, opremo in potrošnim materialom (6), da se zagotovijo laboratorijske zmogljivosti za tveganja, povezana s KBRJ;
                                 
                              
                                    —
                                 
                                 
                                    vreče za trupla za žrtve kontaminacije KBRJ;
                                 
                              
                                    —
                                 
                                 
                                    kakršni koli drugi predmeti, potrebni glede na ugotovljeno tveganje.
                                 
                              
                  
                        Glavne komponente
                     
                     
                        
                                    —
                                 
                                 
                                    Ustrezni prostori za skladiščenje v Uniji (7) in ustrezen sistem za spremljanje zalog;
                                 
                              
                                    —
                                 
                                 
                                    ustrezni postopki, ki po potrebi zagotavljajo ustrezno pakiranje, prevoz in dostavo izdelkov, na katere se nanašajo zmogljivosti;
                                 
                              
                                    —
                                 
                                 
                                    ustrezno usposobljeno osebje za nadzor izdelkov, na katere se nanašajo zmogljivosti, in ravnanje z njimi;
                                 
                              
                                    —
                                 
                                 
                                    ustrezna raven skladnosti z mednarodnimi standardi in modeli operacij, kot so standardi EU, WHO ali NATO, po potrebi vključno z ustrezno zakonodajo Unije.
                                 
                              
                  
                        Odprema
                     
                     
                        
                                    —
                                 
                                 
                                    Razpoložljivo za odpremo v največ 12 urah po sprejetju ponudbe.
                                 
                              
                  
               (1)  Kot je opredeljeno v Sklepu št. 1082/2013/EU.
            
               (2)  Na primer sistemi za obnovo in ponovno polnjenje osebne zaščitne opreme.
            
               (3)  Za cepiva bi morale veljati zahteve glede kakovosti iz točke 6 zgoraj.
            
               (4)  Zajema naslednje kategorije: (i) zaščito za oči; (ii) zaščito za roke; (iii) zaščito za dihala; (iv) zaščito za telo in (v) zaščito za stopala v različnih velikostih.
            
               (5)  Glej opombo 2.
            
               (6)  To lahko med drugim vključuje reagente RT-PCR, kot so encimi, reagente za ekstrakcijo RNK, strojni čas za ekstrakcijo RNK, strojni čas za PCR, reagente za primerje in sonde, reagente za pozitivno kontrolo, laboratorijski potrošni material za PCR (npr. epruvete in petrijevke) ter sredstva za dezinfekcijo.
            
               (7)  Za namene logistike prostorov za skladiščenje ‚v Uniji‘ pomeni ozemlja držav članic in sodelujočih držav mehanizma Unije na področju civilne zaščite.“